Doložka finančných, ekonomických, environmentálnych vplyvov a  vplyvov na zamestnanosť

          Zrušením niektorých úloh z uznesenia vlády SR č. 1196/2001 a prijatím nového uznesenia vlády SR sa zredukuje rozsah sanačných a monitorovacích prác plánovaný v objeme 80 mil. Sk na sumu 30 mil. Sk. Tieto finančné prostriedky pokryjú náklady na zabezpečenie minimálneho rozsahu nevyhnutných monitorovacích a sanačných prác, ktoré sú potrebné na sledovanie stavu znečistenia zemín a podzemnej vody v znečistených lokalitách po bývalej Sovietskej armáde na rok 2002.

a)	na financovaní úlohy by sa mal podieľať štátny rozpočet, prípadne mimorozpočtové zdroje z privatizácie

b)	realizácia navrhovaných opatrení, zameraných na likvidáciu škôd na životné prostredia, bude mať pozitívny vplyv na kvalitu života obyvateľstva a zlepšenie podmienok na rozvoj podnikateľských aktivít sanačných firiem podieľajúcich sa sanačných a monitorovacích prácach

c)	realizácia opatrení je zameraná na likvidáciu starých environmentálnych záťaží a znečistení zemín a podzemnej vody, jej riešenie je v súlade s prioritami a cieľmi štátnej environmentálnej politiky

d)	Pri realizácii navrhovaných sanačných opatrení je predpoklad zvýšenia zamestnanosti v oblasti geologických a stavebných prác.